Gwynne Shotwell

Gwynne Shotwell ( Rowley; lahir 23 November 1963) ialah seorang usahawati dan jurutera Amerika Syarikat. Beliau memegang jawatan sebagai presiden dan ketua pegawai operasi (CEO) SpaceX dan bertanggungjawab ke atas operasi dan pembangunan syarikat itu.

, beliau menduduki tempat ke-49 dalam senarai wanita paling berpengaruh di dunia menurut Forbes. Shotwell juga termasuk dalam senarai 100 orang paling berpengaruh menurut majalah Time pada 2020.

 Kehidupan awal 
Shotwell dilahirkan di Evanston, Illinois, sebagai anak kedua dari tiga bersaudara. Beliau dan kedua adik-beradik yang kini bekerja sebagai doktor bedah otak dan seniman dibesarkan di Libertyville, Illinois. Beliau menerima Ijazah Sarjana Sains dan Ijazah Sains dalam bidang teknik mesin dan matematik terapan dari Universiti Northwestern.

 Kerjaya 
Shotwell pada awalnya ingin bekerja dalam industri automotif dan dipelawa ke program latihan pengurusan Chrysler Corporation. Namun, Beliau kemudian mahukan peranan yang lebih berkait rapat dengan kejuruteraan sehingga mengundurkan diri.

Pada 1988, beliau mula bekerja di sebuah pusat penyelidikan di El Segundo milik The Aerospace Corporation dan melakukan pekerjaan teknik sekitar kontrak penyelidikan dan pembangunan untuk ruang ketenteraan. Sepanjang sepuluh tahun bekerja, beliau bekerja di bidang analisis termal dan menulis puluhan makalah ilmiah dalam pelbagai bidang, termasuk konsep reka bentuk kapal angkasa, pemodelan jejak inframerah, integrasi pesawat ulang-alik, dan risiko kuar angkasa memasuki atmosfera Bumi.

Pada tahun 1998, beliau mengundurkan diri dari Aerospace Corporation untuk menjadi pengarah bahagian sistem angkasa di "Microcosm Inc.", pengeluar roket yang terletak di El Segundo. Beliau bertugas dalam jawatankuasa eksekutif dan bertanggungjawab untuk pengembangan perniagaan syarikat.

Pada tahun 2002 Shotwell menyertai SpaceX, sebuah syarikat penjelajahan angkasa raya komersial yang diasaskan oleh Elon Musk pada tahun yang sama. Beliau berkhidmat sebagai naib presiden pengembangan perniagaan serta berkhidmat di dewan pengarah dan merupakan pekerja ke-11 yang direkrut. Shotwell kini berkhidmat sebagai Presiden dan COO SpaceX yang bertanggungjawab ke atas operasi harian syarikat serta mengendalikan hubungan strategik untuk memajukan pembangunan syarikat.

Pada Disember 2010, SpaceX menjadi syarikat swasta pertama yang melancarkan roket, mencapai orbit, dan melancarkan kapal angkasa. Syarikat itu juga memenangi kontrak bernilai bilion dolar dari NASA untuk melancarkan instrumen sains untuk angkasawan di Stesen Angkasa Antarabangsa (ISS). Pada 30 Mei 2020, SpaceX menjadi syarikat swasta pertama yang melancarkan dua angkasawan menuju orbit Bumi dalam misi Demo-2. SpaceX kini juga sedang membangunkan kapal angkasa berawak yang dapat digunakan untuk melancarkan manusia menuju Marikh.

Pada 6 Februari 2019, Polaris Industries mengumumkan bahawa Shotwell akan menduduki jawatan pengarah pada 1 Mac.

Shotwell juga turut serta dalam program yang berkaitan dengan sains dan teknologi, seperti Pertandingan Small Satellite Conference Frank J. Redd.

 Kehidupan peribadi 
Shotwell berkahwin dengan Robert Shotwell, jurutera di NASA Jet Propulsion Laboratory. Beliau mempunyai dua anak dari perkahwinan pertamanya bersama Leon Gurevich.

 Gelaran dan penghargaan 
 2012: Women in Technology International Hall of Fame
 2017: Satellite Executive of the Year 2017
 2018: Forbes' America's Top 50 Women In Tech.
 2020: Times' 100 most influential people

 Rujukan 

 Pautan luar 



Kategori:Kelahiran 1963
Kategori:Orang hidup
Kategori:Ahli perniagaan Amerika Syarikat
Kategori:Tokoh SpaceX